Juudi Muusikaline Kammerteater
Juudi Muusikaline Kammerteater (vene keeles Камерный еврейский музыкальный театр (КЕМТ)) oli Moskvas aastatel 1977–1995 tegutsenud muusikateater. Formaalselt allus teater Birobidžani filharmooniale, kuid faktiliselt tegutses Moskvas. 1977–1984 oli teatri kunstiline juht Juri Šerling. Teater suleti 1995. aasta veebruaris majanduslike raskuste tõttu.